NÄIN TULLAAN MAFIAPOMOKSI
Menestyväksi mafiapomoksi tuleminen vaatii kurinalaisuutta,
yrittäjähenkeä,
ja tahtoa tehdä mitä vain vallassa pysymiseksi.
Laittamalla nämä ominaisuudet toimeen saa komean palkkion.
Usein väistämätön putoaminen rikollisesta kunniasta voi kuitenkin olla jyrkkä.
Useimmat mafiapomot kuolevat tai joutuvat vankilaan. Niin se vain on.
KUOLI VANKILASSA
Floridassa ei ole mafiapomojen eläkekotia.
Mutta voit suunnitella mukavamman tulevaisuuden -
huolehtimalla kaikista yksityiskohdista ja olemalla kaksi siirtoa edellä.
Kukaan ei ruumiillista näitä oppitunteja paremmin kuin manipulaation mestari,
josta tuli Bostonin vaikutusvaltaisin ja pelätyin mafiapomo,
James "Whitey" Bulger.
Hän osasi olla hurmaava,
kun halusi jotain, mutta seuraavassa hetkessä hän petti.
Kaikki palaa Whiteylle.
Hänen selviytymisensä, voimansa ja kontrollinsa.
Jos hän koki niiden olevan vaarassa, hän teki mitä vain.
Ennakoimalla ja hävittämällä kaikki uhkat -
Whitey hallitsi Beantownin alamaailmaa lähes kaksi vuosikymmentä.
Ja kun olo alkoi käydä tukalaksi,
hän teki katoamistempun.
Viimeiset 16 vuotta pahamaineinen Bostonin mafiapomo oli aave.
Anna Whiteyn näyttää, kuinka menestyä jäämättä kiinni housut nilkoissa.
MISSÄ WHITEY ON?
NÄIN TULLAAN MAFIAPOMOKSI
TÄHTÄÄ PITKÄLLE
Whitey Bulgerin verisen valtakauden aikana Winter Hill -jengin pomona -
häntä epäiltiin vähintään 19 murhan tilaamisesta -
ansaiten samalla noin 30 miljoonaa laitonta rahaa.
Bulgerin on oltava pahamaineisin -
ja menestynein rikollinen Bostonista.
Elämä oli hänelle shakkia.
Hän loi rikollisjärjestön, joka oli todella menestynyt -
ja oli aina muita viekkaampi.
Ymmärtääksesi, miten Whitey nousi julmaan maineeseensa -
ja lopulta Amerikan etsityimmäksi mieheksi,
sinun on ensin tiedettävä muutama seikka tästä ovelasta tappajasta.
FAKTA 1 WHITEY JA VELI KULKIVAT ERI POLKUJA
Whitey Bulger, hän varttui köyhyydessä Etelä-Bostonissa.
BULGERIN LAPSUUDENKOTI
Hän oli kolmesta pojasta vanhin. Perheessä oli kolme tyttöä.
Hän ei pitänyt koulusta. Hän ei pitänyt kirkosta.
Hän halusi olla villi ja aiheuttaa ongelmia.
Billy Bulger oli yksi Whiteyn sisaruksista.
Toisin kuin Whitey, Billy pärjäsi koulussa ja teki menestyksekkään uran politiikassa.
Bill Bulgeria pelättiin osavaltiossa. Jos hänet suututti, siitä sai maksaa.
On selvää, että Whitey oli gangsteri ja tappaja.
Hänellä oli erilainen työkalupakki.
FAKTA 2 KUINKA VÄLTTÄÄ RANGAISTUS
Bulgerilla oli todella hyvä tuuri rikollisena.
Hän vältti rangaistuksen jo nuorena.
Hänet pidätettiin useaan otteeseen, mutta vain yksi syytteistä piti.
1950-luvulla kaksi miestä, joiden kanssa hän ryösti pankkeja,
vasikoivat hänestä.
Hän tunsi itsensä syvästi petetyksi, mutta ymmärsi myös -
tiedonantajana toimimisen arvon.
FAKTA 3 WHITEY TIESI, ETTEI JULKISUUS KANNATA
Noustuaan riveissä -
Whitey pääsi pelätyn irlantilais-amerikkalaisen -
Winter Hill -jengin johtoon.
Hän saavutti valtavan määrän valtaa ja vaurautta,
mutta ei kehuskellut sillä.
Yksi Bulgerin menestykseen johtanut asia oli se, että hän piti varjoista.
Hänen nimensä tiedettiin, mutta häntä ei nähty.
Edes veteraanitutkijat eivät olleet nähneet häntä.
Se oli osa Whiteyn huolella valmisteltua strategiaa päästä pälkähästä.
Miten varmistat, että pysyt pelissä pitkään?
Seuraa pelikirjaa ja ota selvää.
TAKTIIKKA PIDÄ TIUKKAA KURIA
Jos haluat pitkän uran mafiapomona, sinun täytyy hallita operaatiota täysin.
Älä siedä heikkoja linkkejä.
Ilman tiukkaa kuria -
suorittavassa portaassa voi tapahtua mitä tahansa.
Asento!
Whitey Bulger oli mestari tunnistamaan ongelmatapaukset.
Hänellä oli hyvin voimakas organisaatio, mutta hän johti sitä kuin pientä yritystä.
Bulgerin ryhmä vastasi vain itselleen.
Se ei ollut kuin mafiajärjestö,
jossa on capoja, luutnantteja ja kaikkea.
Hänen lähipiirissään oli hyvin vähän ihmisiä.
Hänen ideansa oli tappava voimakeskus.
Suurimman osan Whiteyn urasta keskuksessa oli vain kaksi ihmistä.
Steve Flemmi ja Johnny Martorano.
Stevie Flemmi ja Johnny Martorano varttuivat Bostonissa.
Molemmat olivat tappaneet aiemmin. Whitey saattoi luottaa heihin.
Siinä mielessä heillä oli oikeaa osaamista -
toimiakseen Bulgerin kanssa.
Muiden oli noudatettava erityisiä sääntöjä välttääkseen Whiteyn vihan.
Ymmärrettiin, että vaurautta ei esitellä.
Viranomaista ei ärsytetä tarpeettomasti.
Rikoksista ei puhuta muiden edessä.
Ja ennen kaikkea: ei laverrella.
Whitey raivostui, jos joku poikkesi säännöistä.
Tommy King on satamatyöläinen, ja hän teki jengin likaiset työt.
Hän oli yksi meistä, mutta hänellä oli alkoholiongelma.
Whitey ja Tommy eivät tulleet toimeen.
Painukaa helvettiin!
Whitey näki Tommyn holtittoman käytöksen uhkana.
Eräänä päivänä Whitey kutsuu Tommyn metsästysretkelle -
hoitamaan kilpailija pois päiviltä.
Steve Flemmi ja John Martorano tulevat mukaan.
Tommy esittelee autossa uutta luodinkestävää liiviään -
ja vitsailee, että muut saavat kokeilla sitä.
Whiteylla on erilainen suunnitelma.
Tappo oli menestys,
mutta Whitey tiesi, että häntä epäiltäisiin katoamisesta.
Hän alkoi kertoa tarinaa siitä, että Tommy oli tehnyt tapon -
ja lähtenyt kaupungista.
Whitey ryhtyy levittämään propagandaa.
Hän on hyvä siinä. Uskottava.
Uskoivat ihmiset tai eivät,
he osasivat olla kyselemättä liikoja.
Bulger ei sietänyt ihmisiä, jotka olivat hänelle riski.
Hän ei epäröinyt tappaa heitä.
Se piti jengin ruodussa.
Ei kovistella.
Häntä pelättiin.
Tiukka kuri pitää suunnitelman hyvässä kuosissa.
Mutta kun lääke on murha, sivuvaikutuksia täytyy tarkkailla.
Miten varmistat, että kuolleet eivät jää vainoamaan?
TAKTIIKKA PEITÄ JÄLJET
Ollaan rehellisiä.
Mafiapomojen on aika ajoin katkottava välejä.
Jos et halua päätyä telkien taa, jokainen yksityiskohta on tärkeä.
Jos teet rikoksen, haluat päästä eroon todisteista,
jotta et joudu vankilaan.
Usein se tarkoittaa ylimääräistä työtä.
Poltat vaatteet, heität aseet mereen. Hankkiudu eroon kaikesta.
Ei saa olla autoa eikä DNA:ta.
Ei ruumista, ei murhaa.
Ei ihme, miksi parhaat pomot tuntevat hyvän peittelyn arvon.
Kun Pablo Escobar halusi päästä eroon epälojaaleista alaisista,
hän kutsui heidät yksityiseen vankilaansa -
ja poltti heidät.
Kun entinen Gambino-pomo,
Paul Castellano halusi kilpailijan katoavan,
hän luotti palkkamurhaaja Roy DeMeoon -
ja hänen Gemini-metodiinsa, joka sai nimensä hänen lempibaaristaan.
Metodi käsitti veren laskemisen ruumiista -
sotkun minimoimiseksi, ennen kuin ruumis paloiteltiin.
Salvatore Riina ratkoi ongelmansa metodilla,
jota kutsuttiin lupara biancaksi,
johon lukeutui uhrien upottaminen happoon,
sioille syöttäminen tai jopa sulattoon heittäminen.
Kukaan näistä mestareista ei peittänyt jälkiään yhtä huolellisesti kuin Bulger.
Paljon jengimurhia. Ruumiita jätettiin autojen takakontteihin.
Joskus ne jätettiin kadulle.
Bulger jengeineen yritti piilottaa ruumiit.
He tekivät kaikkensa varmistaakseen, että ruumiita ei koskaan löydetä.
Ruumiilta leikattiin sormet ja hampaat irrotettiin,
koska henkilöllisyys voisi paljastua hammaskartoista.
Se oli oikea tekniikka, jos siihen kykeni.
Mutta kun yrität voittaa pitkän pelin,
sinun on varmistettava, että kättesi jäljet pysyvät iäti piilossa.
Hyvästi, tri Farb.
Saatoit olla surkea hammaslääkäri, mutta olit mukava tyyppi.
Whiteylla on muutama lempipaikka, jonne hän palaa hoitamaan asioitaan.
Yksi paikoista oli Etelä-Bostonissa yhdellä pääkaduista.
Se oli vanha talo, jossa oli likainen kellari.
Ei!
Pian se saa lempinimen Haunty.
Verisen työn jälkeen Whitey hyödyntää talon keskeneräistä kellaria.
Eräänä päivänä ilmenee ongelma.
Haunty menee myyntiin.
Whitey saa huolestuttavan vision tulevasta.
Hänen täytyy muuttaa.
Whitey valitsee sopivan illan aavemaiselle suunnitelmalleen…
31. LOKAKUUTA 1985
…ja tuo kumppanin apuun.
He lastaavat ruumiit farmariautoon ja ajavat kaupungin halki -
pellolle palokunnan viereen.
Whiteylla oli uudet hautapaikat katsottuna.
Hän varmisti, että Whitey tai Hauntyn uudet omistajat -
eivät kohtaisi ikävää yllätystä.
MYYTY
Hyvää halloweenia.
Hän oli ovela strategisti.
Hän oli fiksu ja vaarallinen tyyppi.
Siksi monet hänen murhistaan jäivät ratkaisematta vuosiksi.
Varma ruumiinhävitysohjelma auttaa pitämään etsivät poissa jäljiltä,
mutta on parempikin tapa välttää ongelmat ennakkoon.
Tarvitaan vain oikea yhteys.
TAKTIIKKA PYSY AJAN HERMOLLA
Mafiapomona voit käyttää luovia keinoja pitääksesi poliisit poissa bisneksistäsi.
Mutta todellisen pysyvyyden eteen kannattaa rakentaa syvempiä suhteita.
Jos haluaa pitkän uran,
on löydettävä poliisista kumppani turvaamaan selusta.
Se on iso juttu.
Ja juuri siksi Whitey Bulgerista tuli se mafiapomo, joka hän oli.
Bulgerilla oli paljon yhteyksiä osavaltion poliisiin, Bostonin poliisiin.
Hän lahjoi poliiseja etenkin joulun aikaan.
Mutta kun Whitey halusi kunnon sisäpiiriläisen,
hän tiesi, miten sen saa.
Vanhan ystävän kautta.
FBI-AGENTTI, BOSTONIN TOIMISTO
John Connolly varttui Etelä-Bostonissa ja jumaloi Whiteyta.
Connolly oli nuorempi kuin Whitey Bulger.
Bulger pelasti hänet nyrkkitappelulta ja sen seurauksena -
Connolly tunsi jonkinlaista uskollisuutta Bulgeria kohtaan.
Whiteylla oli suunnitelma velan perimiseksi.
Koko vuoden 1974 Whitey tapasi Connollya salaa -
elvyttääkseen heidän suhteensa.
Connolly uskoi, että gangsterin tuttavuus -
muuttaisi hänen uransa. Whiteylla oli omat suunnitelmansa.
VIP-kohtelu paikalliselta FBI-agentilta.
Hän alkaa syöttää Connollylle vihjeitä kilpailijoistaan Bostonin alamaailmassa,
jotta liittovaltion agentit tekivät likaisen työn hänen puolestaan.
Whitey auttoi liittovaltioita nappaamaan halutuimman palkinnon,
Bostonin italialaisen mafian päällikön, Jerry Angiulon,
hankkimalla sisäpiiritietoa Angiulon päämajasta,
joita FBI käytti salakuunteluihin.
Se johti Angiulon rikosperheen onnistuneeseen pidätykseen.
Kun mafia oli sivuutettu, Whitey saa yhä enemmän valtaa.
Connolly pitää Whiteyn nimen poissa virallisista asiakirjoista -
ja vihjaa hänelle etsinnöistä.
Se on kannattava suhde.
Kun rikollisen ja poliisin välinen raja hämärtyy,
Whiteysta tulee lähes koskematon.
En usko Amerikan rikoshistoriassa -
olevan ketään, joka on onnistunut yhtä hyvin -
saamaan korruptoituneelta poliisilta arvokasta tietoa.
Monet lainvalvojat yrittivät saada Bulgerin kiinni jostain.
He miettivät, miten Bulger tiesi, mitä he tekivät.
Joskus hän nimittäin tiesi.
Vaikka salaisuuksien jakaminen agenttien kanssa voi taata vapauden,
se ei tuo ystäviä omissa ympyröissä.
Kukaan ei pidä rotasta.
Miten estää likaisen salaisuuden paljastumisen?
TAKTIIKKA SUOJELE BRÄNDIÄ
Whiteylla oli rehdin miehen maine.
Joku, joka ei puhu viranomaisille.
Ei luovuta ketään.
Ei anna mitään tietoa missään olosuhteissa.
Ei uhattuna tai painostettuna.
Hän ei puhunut mitään.
Tietenkin Whiteyn suhde lainvalvontaan oli monimutkaisempi.
Whiteyn piti aina olla varuillaan, koska hän eli kaksoiselämää.
Alamaailma ei tiennyt, että hän oli rotta.
Hän joutui elämään paljastumisen pelossa.
Haluatko lisää todisteita? Katso, mitä näille hölösuille tapahtui.
Big Jack Zelig, Eastman-jengin pomo, tapettiin vuonna 1912,
kun hänen väkensä kuuli,
että hän oli poliisin talutusnuorassa.
Chicagon rikospomo James Ragen ammuttiin sen jälkeen,
kun hän paljasti Chicagon mafian johtohahmot.
Toipuessaan sairaalassa hän tunnisti ampujan -
ja hänet murhattiin pikaisesti elohopealla.
Bonannon perheen kapteeni, Dominick Napolitano,
murhattiin, kun hän antoi FBI-agentti Joseph Pistonen,
eli Donnie Brascon, soluttautua perheeseen.
Hänen kätensä oli leikattu irti.
Perinteinen rangaistus mafian salaisuuksien paljastamisesta.
1981 13 VUOTTA ENNEN WHITEYN KATOAMISTA
Kun Whitey Bulgerin rehtiä imagoa haluttiin suojella,
hänen maineensa tappajana auttoi.
Kukaan ei epäillyt,
että niin vaarallinen ihminen olisi FBI:n tiedonantaja.
Hän laverteli vahvistaakseen asemaansa ja lisätäkseen valtaansa.
Huhuja liikkui, mutta useimmat eivät uskoneet niitä,
koska se oli liian naurettavaa.
Mikään ei ollut kiellettyä, jotta asiat pysyisivät ennallaan.
Debra Davis oli Steve Flemmin pitkäaikainen rakastajatar.
Whiteyta ei juurikaan kiinnosta,
ennen kuin Debra saa selville,
että Whitey on työskennellyt FBI:n kanssa vuosia.
Flemmi, jolla on oma kontakti FBI:ssä,
kertoo Whiteylle, että kaikki on hallinnassa.
Whitey ei ole vakuuttunut.
Kun Flemmin ja Debran suhde alkaa rakoilla,
riski muuttuu kestämättömäksi.
Whitey laittoi Flemmin asettamaan ansan.
Flemmi haluaa näyttää Debralle talon, jonka hän haluaa ostaa.
Mutta kun Flemmi näyttää asuntoa,
Debran kohtalo onkin toisenlainen.
Siivous on nopea -
ja perusteellinen.
Debra haudataan Tommy Kingin viereen Tenean Beachille.
Ja Whiteyn salaisuus pysyy piilossa.
Whitey ei tuntenut empatiaa ketään muuta kohtaan.
Hän ei välittänyt kenestäkään.
He tappoivat naisia.
He tappoivat viattomia ihmisiä.
Oli uskomatonta, mitä hän teki turvallisuutensa ja vapautensa eteen.
Mutta vaikka ryhtyisit kaikkiin oikeisiin varotoimiin,
kukaan ei ole ikuisesti koskematon.
Kun onni kääntyy, täytyy olla valmiina.
Anna pelikirjan näyttää tietä.
TAKTIIKKA VARMISTA VARASUUNNITELMA
Kun mafiapomo haluaa paeta lain kouraa,
moni on joutunut pakenemaan.
Mutta se on vaikeaa, jos ei ole kurinalainen.
Mutta kuten näimme…
Tarvitsetko ruohoa?
…kuri oli Whiteyn toinen nimi.
Ei kiitos.
Whitey hallitsi ympäristöään täydellisesti.
En koskaan nähnyt hänen juovan. Hän ei koskaan seurustellut.
Se on haavoittuvuus, jos tekee vääriä asioita.
Hän mietti usein: "Entä jos saan syytteen? Minun täytyy olla valmis."
Whitey oli suunnitellut esityksensä loppua vuosia.
Hänellä oli hyvin suunniteltu pakoreitti,
jotta hän pystyi katoamaan maan pinnalta.
Whitey Bulgerin katoamistemppu -
käsittää muutaman helposti seurattavan vaiheen.
Vaihe yksi. Aloita säästäminen ajoissa.
Piilota käteistä, koruja ja väärennettyjä passeja tallelokeroihin ympäri maailmaa.
Vaihe kaksi. Luo aliaksia.
Maksa väärennetyistä henkilöllisyystodistuksista -
ja luottokorteista eri nimillä.
Käytä uutta henkilöllisyyttä pankkitilin avaamiseen.
Vaihe kolme. Etsi täydellinen piilopaikka.
Valitse paikka, johon sulaudut helposti -
ja jossa on vaihtuvuutta ja turismia.
Ulkopuoliset eivät huomaa erikoisuuttasi.
Siirry seuraavaan vaiheeseen, kun olet löytänyt uuden kodin.
Älä kerro kenellekään, milloin, minne tai miten lähdet.
Yllättyisit, jos tietäisit, kuinka moni unohtaa tämän.
Viimeinkin on aika lähteä.
Mutta kun lähdet,
älä unohda tärkeintä maan alle menemisen sääntöä.
Varaudu kaikkeen.
KAKSI VUOTTA ENNEN WHITEYN KATOAMISTA
Kahdenkymmenen vuoden ajan Whiteyn suojelusenkeli ja FBI -
pitivät hänet suojassa syytteiltä.
Mutta 1990-luvun alussa Whiteyn onni alkoi loppua.
Aloimme tutkia Bulgeria ja hänen ryhmäänsä 1990-luvun alussa.
Lopulta saimme tarpeeksi todisteita nostaaksemme syytteen kiristyksestä.
FBI tiesi, että pyrimme nostamaan syytteen.
Steve Flemmi pidätettiin nopeasti.
Valtion sotilas ja DEA-agentti vangitsivat Flemmin.
Muut menivät Etelä-Bostoniin etsimään Whiteyta,
mutta turhaan. Hän oli jo kaukana.
Miten siinä niin pääsi käymään?
Connolly kertoi Bulgerille,
ja hän pääsi pakoon ennen kuin syyte nostettiin.
23. JOULUKUUTA 1994
Oli turhauttavaa työskennellä tapauksen parissa,
jonka pääkohde katoaa sumuun.
Vahva viesti on…
SYYTTÄJÄ
…että poliisi jatkaa, kunnes saamme hänet.
Ja vaikka hänen olinpaikkansa on mysteeri,
Whitey Bulgerin uhreja on löytynyt ympäri Bostonia.
Ajattelin, ettei häntä löydetä. Tiedän, miten hän valmistautuu.
Yksi asia on päästä pakoon.
Turvassa pysyminen pitkään vaatii erittäin älykkään toteutuksen.
Seuraa siis mestaria.
TAKTIIKKA ALOITA ELÄMÄ ALUSTA
Kun on tehnyt nimeä historian tunnetuimpana mafiosona,
viranomaiset eivät anna kadota rauhassa.
Mafiapomona olemiseen liittyy julkisuus.
Täytyy voida hyväksyä siirtymä julkisuudesta tuntemattomuuteen.
Ettei ole kukaan.
Valeasujen mestaria, Whitey Bulgeria, ei ole nähty kuuteen vuoteen.
Jäljet ovat kylmenneet miljoonan dollarin palkkiosta huolimatta.
Edes Bostonin viranomaiset eivät tienneet, miltä hän näytti.
Todennäköisesti hän näytti kuin keneltä tahansa vastaantulijalta.
MAHDOLLINEN WHITEY
Vaikka kasvojasi ei tunnistettaisi,
pysyminen poissa tutkasta on kokopäivätyötä.
Whitey loisti myös toisella urallaan.
Matkattuaan maan halki -
Whitey ja hänen naisystävänsä, Catherine Greig, asettuvat Santa Monicaan.
Siellä he ottavat nimet Charlie ja Carol Gasko.
Harmiton eläkeläinen ja rakastava vaimo,
jotka asuvat vuokrasäännöstellyssä asunnossa lähellä merta.
He olivat tyypillinen itärannikkolainen eläkeläispari,
joka asui lämpimässä eivätkä aiheuttaneet ongelmia kenellekään.
Muut asukkaat ovat ystävällisiä,
mutta Gaskot pysyttelevät omissa oloissaan.
Etenkin Charlie.
Joidenkin ihmisten kanssa hän kuitenkin ystävystyi
Bulger ystävystyi kodittomien -
tai muuten epätoivoisten ihmisten kanssa, ja osti heidän henkilöllisyyspaperinsa.
Bulgerille se oli kuin kultaa.
Whitey kertoi olevansa laiton maahanmuuttaja Kanadasta,
joka tarvitsi lääkäriä.
Hän tarjoutui maksamaan satasia -
ajokortista ja sosiaaliturvatunnuksesta.
Useimmat suostuivat.
Välttääkseen kiinnijäämisen -
Whitey ja Catherine käyttivät eri henkilöllisyyksiä lääkärissä.
Kun he menivät Tijuanaan ostamaan Whiteyn sydänlääkettä,
viranomaiset eivät välitä.
Kaikki näkevät vain Charlie ja Carol Gaskon,
jotka nauttivat ehtoovuosistaan Kalifornian rannikolla.
Täydellinen peitetarina täydelliselle parille.
Kuudentoista aurinkoisen vuoden ajan Charlie,
tai siis Whitey, eli onnellista elämää,
kun viranomaiset jatkoivat ponnistelujaan löytääkseen hänet.
Mafian historian mahtavin pako. Pakkohan sen on olla listalla.
Whiteyn huomattavista ponnisteluista huolimatta -
unelma ei kestänyt ikuisesti.
Aloitamme yllättävällä pidätyksellä…
Kuudentoista pakovuoden jälkeen FBI on viimein napannut mafiapomo…
James Bulger vangittiin kerrostalossa Santa Monicassa,
ja 16 vuotta kestänyt ihmisjahti päättyi.
Lopulta Bulger vangittiin suurelta osin kissan takia.
Eräs nainen katseli televisiota Islannissa,
ja hän vietti talvensa Santa Monicassa.
Hän oli ystävystynyt toisen naisen kanssa kissan vuoksi.
He rakastivat kissoja. Nainen oli Catherine Greig.
100 000 DOLLARIN PALKKIO
He olivat ystäviä.
Kun nainen näki Bulgerin ja Greigin televisiossa vuosia myöhemmin,
hän ilmoitti asiasta välittömästi FBI:lle.
Viranomaiset houkuttelivat Bulgerin ulos vuorokaudessa.
Asunnosta takavarikoitiin lähes 30 asetta ja satoja tuhansia dollareita.
VANGITTU
Nappasimme yhden FBI:n etsityimmistä.
Pahamaineinen Bostonissa ja muualla maailmassa.
KIINNI!
Huolellinen suunnittelu piti Whiteyn elossa ja poissa vankilasta 81-vuotiaaksi.
Se teki hänestä yhden mafian rautaisimmista miehistä.
Hän valitsi ammatikseen rikollisuuden,
jossa säilyvyys ei ole kovin pitkä.
Mutta hän selvisi vuosikymmeniä.
Niin vaikuttavaa kuin se olikin,
mafiapomon aseman saavuttaminen vaatii suurempaa kunnianhimoa.
Pelikirjan viimeisessä luvussa näytän,
miten valjastaa rikolliset taitosi vauraudeksi,
vallaksi ja vaikutusvallaksi, joka ylittää villeimmätkin unelmasi.
Oppaasi?
Kuka muu kuin kokaiinikuningas Pablo Escobar.
Tekstitys: Eveliina Niemi